title: 2008/573/ES: Sklep Sveta z dne 8. julija 2008 o imenovanju latvijskega člana in latvijskega nadomestnega člana Odbora regij

text:
               11.7.2008

               SL

               Uradni list Evropske unije

               L 183/36

      SKLEP SVETA

   z dne 8. julija 2008
   o imenovanju latvijskega člana in latvijskega nadomestnega člana Odbora regij
   (2008/573/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga latvijske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES o imenovanju članov in nadomestnih članov Odbora regij za obdobje od 26. januarja 2006 do 25. januarja 2010 (1).

               (2)

               Zaradi izteka mandata g. Edgarsa ZALĀNSA se je sprostilo mesto člana. Mesto nadomestnega člana Odbora regij se je sprostilo zaradi imenovanja ge. Indre RASSA za člana –

         SKLENIL:
   Člen 1
   Za preostanek mandata, ki se izteče 25. januarja 2010, se v Odbor regij imenujeta:

               (a)

               za člana:

                           —

                           ga. Indra RASSA, predsednica občinskega sveta okrožja Saldus in predsednica občinske uprave Nīgrandesa,

                     ter

               (b)

               za nadomestnega člana:

                           —

                           g. Janis RAŠČEVSKIS, predsednik občinskega sveta okrožja Jēkabpils in predsednik občinske uprave Saukusa.

         Člen 2
   Ta sklep začne učinkovati na dan sprejetja.

      V Bruslju, 8. julija 2008

            Za Svet

            Predsednica

         C. LAGARDE

      (1)  UL L 56, 25.2.2006, str. 75.


title: 2010/450/CFSP: Sklep Sveta 2010/450/SZVP z dne 11. avgusta 2010 o imenovanju posebnega predstavnika Evropske unije za Sudan

text:
               12.8.2010

               SL

               Uradni list Evropske unije

               L 211/42

         SKLEP SVETA 2010/450/SZVP
   z dne 11. avgusta 2010
   o imenovanju posebnega predstavnika Evropske unije za Sudan
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 28, 31(2) in 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 18. julija 2005 sprejel Skupni ukrep 2005/556/SZVP (1), s katerim je bil imenovan posebni predstavnik Evropske unije (PPEU) za Sudan.

               (2)

               Za PPEU v Sudanu od 1. septembra 2010 do 31. avgusta 2011 bi bilo treba imenovati go. Rosalind MARSDEN. Mandat PPEU pa lahko predčasno preneha, če tako odloči Svet na predlog visokega predstavnika Unije za zunanje zadeve in varnostno politiko (VP) po začetku veljavnosti sklepa o ustanovitvi Evropske službe za zunanje delovanje.

               (3)

               Mandat PPEU se bo opravljal v razmerah, ki se lahko poslabšajo in bi lahko škodile ciljem skupne zunanje in varnostne politike iz člena 21 Pogodbe –

         SPREJEL NASLEDNJI SKLEP:
   Člen 1
   Imenovanje
   Ga. Rosalind MARSDEN se imenuje za PPEU za Sudan od 1. septembra 2010 do 31. avgusta 2011. Mandat PPEU lahko predčasno preneha, če tako odloči Svet na predlog VP po začetku veljavnosti sklepa o ustanovitvi Evropske službe za zunanje delovanje.
   Člen 2
   Politični cilji
   Mandat PPEU temelji na ciljih politike Evropske unije (EU) v Sudanu, in sicer v sodelovanju s stranmi v Sudanu, Afriško unijo (AU), Združenimi narodi (ZN) in drugimi nacionalnimi, regionalnimi in mednarodnimi zainteresiranimi stranmi doseči mirno tranzicijo na podlagi celovitega mirovnega sporazuma (CPA), vključno z organizacijo verodostojnih referendumov o pokrajini Abyei in samoodločbi južnega Sudana januarja 2011. To zajema aktivno sodelovanje pri doslednem in pravočasnem izvajanju CPA ter ureditvi po referendumu; podpiranje vzpostavljanja institucij in utrjevanje stabilnosti, varnosti in razvoja južnega Sudana ne glede na izid referenduma o samoodločbi; izboljšanje varnosti in iskanje politične rešitve konflikta v Darfurju; spodbujanje pravice, sprave in spoštovanja človekovih pravic, vključno z mednarodnim kazenskim sodiščem, in izboljšanje dostopa za humanitarne organizacije v celotnem Sudanu.
   Člen 3
   Naloge
   1.   Da bi se dosegli politični cilji, ima PPEU naslednje naloge:

               (a)

               vzdrževanje stikov z vlado Sudana, vlado južnega Sudana, oboroženimi gibanji v Darfurju, drugimi stranmi v Sudanu, civilno družbo in nevladnimi organizacijami ter vzdrževanje tesnega sodelovanja z AU in ZN z namenom doseči politične cilje Unije;

               (b)

               spodbujanje usklajenega mednarodnega pristopa do Sudana ob vzdrževanju tesnih stikov z AU in zlasti z njeno izvedbeno skupino za Sudan na visoki ravni (AUHIP), ZN, vključno s tesnimi in rednimi posvetovanji z misijo ZN v Sudanu (UNMIS) in mešano misijo AU-ZN v Darfurju (UNAMID), Medvladno agencijo za razvoj (IGAD), Ligo arabskih držav (LAS) ter regionalnimi in drugimi ključnimi interesnimi skupinami, vključno s posebnim odposlancem Združenih držav;

               (c)

               sodelovanje pri dejavnostih mednarodnega svetovalnega foruma glede usklajenih mednarodnih prizadevanj za Sudan;

               (d)

               vzdrževanje rednih političnih stikov na visoki ravni z agencijo IGAD in glavnimi regionalnimi zainteresiranimi stranmi glede na nadaljnji potek izvajanja CPA in njihov vpliv na integracijo Sudana v regiji, in sicer da bi v tvornem sodelovanju z regionalnimi in ključnimi afriškimi državami pripomogli k trdnejšemu soglasju glede izvajanja CPA, vključno s spoštovanjem izida referenduma o samoodločbi južnega Sudana;

               (e)

               podpora delu skupnega posrednika ZN/AU in izvedbeni skupini za Sudan na visoki ravni (AUHIP) glede mednarodnega prizadevanja za trajni mirovni sporazum za Darfur ter budno spremljanje pogajalskega procesa, ki ga med drugim podpirajo vlade Katarja, Egipta, Libije in drugih držav;

               (f)

               v zvezi z bojem proti nekaznovanju v Sudanu in spoštovanjem človekovih pravic, vključno s pravicami otrok in žensk, spremljanje razmer in ohranjanje rednih stikov s sudanskimi organi, tožilstvom mednarodnega kazenskega sodišča, AU in ZN, zlasti z Uradom visokega komisarja za človekove pravice in opazovalci človekovih pravic, ki so dejavni v regiji;

               (g)

               kadar je to mogoče, zastopanje Unije v komisijah za presojo v okviru CPA;

               (h)

               brez poseganja v neodvisnost misij EU za opazovanje volitev (EU EOM), pozorno spremljanje priprav in napotitev vseh prihodnjih misij za opazovanje volitev v Sudanu ter spodbujanje ukrepanja na podlagi priporočil; in

               (i)

               aktivno sodelovanje pri oblikovanju prihodnje strategije EU in njenega delovanja po izteku CPA, in sicer tudi v smislu spodbujanja konstruktivnih odnosov med Kartumom in Jubo ne glede na izid referendumov.

         2.   Z namenom izpolnjevanja svojih nalog PPEU med drugim:

               (a)

               svetuje in poroča o opredelitvi stališč EU v mednarodnih forumih, s tem pa proaktivno spodbuja in utrjuje dosledno politiko EU do Sudana;

               (b)

               ohranja pregled nad vsemi dejavnostmi Unije ter tesno sodeluje z delegacijo Unije v Kartumu in delegacijo Unije pri AU v Adis Abebi;

               (c)

               podpira politične procese in dejavnosti, povezane z izvajanjem CPA, pogajanja za potrebno ureditev v obdobju po referendumu in prizadevanja za razvoj institucij v južnem Sudanu;

               (d)

               prispeva k izvajanju politike EU glede resolucij Varnostnega sveta ZN (RVSZN) 1325 (2000) in 1820 (2008) o ženskah, miru in varnosti, vključno s spremljanjem razvoja dogodkov na tem področju in poročanjem v zvezi s tem; ter

               (e)

               spremlja, kako sudanske strani spoštujejo ustrezne RVSZN, zlasti 1556 (2004), 1564 (2004), 1590 (2005), 1591 (2005), 1593 (2005), 1612 (2005), 1663 (2006), 1672 (2006), 1679 (2006), 1769 (2007), 1778 (2007), 1881 (2009), 1882 (2009), 1891 (2009), 1919 (2010), ter o tem poroča.

         Člen 4
   Izvajanje nalog
   1.   PPEU je odgovoren za izvajanje nalog, pri tem pa je podrejen VP.
   2.   Politični in varnostni odbor (PVO) je v prednostni povezavi s PPEU in je njegova glavna točka za stike s Svetom. PPEU v okviru svojega mandata od PVO prejema strateške usmeritve in politične nasvete brez poseganja v pristojnosti VP.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. septembra 2010 do 31. avgusta 2011 znaša 1 820 000 EUR.
   2.   Odhodki se upravljajo v skladu s postopki in pravili, ki se uporabljajo za splošni proračun Unije.
   3.   Upravljanje odhodkov se uredi s pogodbo med PPEU in Komisijo. PPEU glede vseh odhodkov odgovarja Komisiji.
   Člen 6
   Ustanovitev in sestava ekipe
   1.   PPEU je v okviru svojega mandata in ustreznih razpoložljivih finančnih sredstev odgovoren za ustanovitev svoje ekipe. Ekipa vključuje strokovnjake za določena politična vprašanja, kot to zahteva mandat. PPEU nemudoma obvesti Svet in Komisijo o sestavi ekipe.
   2.   Države članice in institucije Unije lahko predlagajo začasno dodelitev osebja za delo pri PPEU. Plače osebja, ki ga PPEU začasno dodeli država članica ali institucija Unije, krije zadevna država članica oziroma institucija EU. PPEU se lahko dodelijo tudi strokovnjaki, ki so jih države članice začasno dodelile generalnemu sekretariatu Sveta. Člani mednarodnega pogodbenega osebja so državljani ene od držav članic.
   3.   Vse dodeljeno osebje ostane pod upravno pristojnostjo države članice ali institucije Unije, ki ga pošilja, ter opravlja svoje obveznosti in ravna v interesu misije PPEU.
   4.   V Kartumu in Jubi se ohranita urada PPEU, ki ju sestavljajo politični svetovalec ter potrebno upravno in logistično podporno osebje. Če urada v Kartumu in Jubi ne moreta zagotavljati vse potrebne podpore osebju PPEU, razporejenemu v regiji Darfur, se lahko v skladu z nalogami PPEU, opisanimi v členu 3, ustanovi tudi podurad v Darfurju.
   Člen 7
   Privilegiji in imunitete PPEU in osebja
   Po potrebi se o privilegijih, imunitetah in dodatnih jamstvih, potrebnih za izpolnitev in tekoče izvajanje misije PPEU ter članov osebja, doseže dogovor s pogodbenico gostiteljico oziroma pogodbenicami gostiteljicami. Države članice in Komisija v ta namen zagotovijo vso potrebno podporo.
   Člen 8
   Varnost tajnih podatkov EU
   PPEU in člani ekipe spoštujejo načela varovanja tajnosti in minimalne standarde varovanja tajnosti, opredeljene v Sklepu Sveta 2001/264/ES z dne 19. marca 2001 o sprejetju predpisov Sveta o varovanju tajnosti (2), zlasti pri ravnanju s tajnimi podatki EU.
   Člen 9
   Dostop do informacij in logistična podpora
   1.   Države članice, Komisija in generalni sekretariat Sveta zagotovijo PPEU dostop do vseh ustreznih informacij.
   2.   Delegacija Unije in/ali države članice, kakor je ustrezno, zagotavljajo logistično podporo v regiji.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe razporejeno izven Unije, PPEU v skladu s svojimi nalogami in varnostnimi razmerami na geografskem območju, za katerega je zadolžen, sprejme vse smiselno izvedljive ukrepe za varnost vsega osebja pod njegovo neposredno pristojnostjo, zlasti z:

               (a)

               vzpostavitvijo posebnega varnostnega načrta misije na podlagi navodil generalnega sekretariata Sveta, ki vključuje posebne ukrepe za fizično zaščito, organizacijsko varnost in varnost postopkov z zvezi z misijo, upravljanje varnih premikov osebja na območje misije in znotraj njega, ter obvladovanja primerov ogrožanja varnosti, in ki vključuje načrt misije za ravnanje v nepredvidenih razmerah in evakuacijo;

               (b)

               zagotavljanjem, da je vse osebje, razporejeno zunaj Unije, zavarovano za visoko stopnjo tveganja glede na razmere na območju misije;

               (c)

               zagotavljanjem, da so vsi člani njegove ekipe, ki bodo razporejeni izven Unije, vključno z lokalnim pogodbenim osebjem, pred prihodom na območje misije ali ob prihodu opravili ustrezno varnostno usposabljanje, in sicer glede na lestvice tveganja, ki jih je za območje misije določil generalni sekretariat Sveta;

               (d)

               zagotavljanjem, da se izvajajo vsa dogovorjena priporočila, pripravljena na podlagi rednih ocen varnosti, za VP, Svet in Komisijo pa se redno pripravljajo pisna poročila o njihovem izvajanju ter o drugih varnostnih vidikih v okviru vmesnih poročil in poročil o izvedbi nalog.

         Člen 11
   Poročanje
   1.   PPEU redno pripravlja ustna in pisna poročila za VP in PVO. PPEU po potrebi poroča tudi delovnim skupinam Sveta. Redna pisna poročila se razpošiljajo prek omrežja COREU. PPEU lahko na priporočilo VP ali PVO pripravlja poročila za Svet za zunanje zadeve.
   2.   PPEU redno poroča PVO o razmerah v Darfurju in razmerah v Sudanu kot celoti.
   Člen 12
   Usklajevanje
   1.   PPEU si prizadeva za splošno politično usklajevanje na ravni Unije. Pomaga zagotavljati, da vsi instrumenti Unije na terenu delujejo usklajeno za doseganje političnih ciljev Unije. Dejavnosti PPEU so usklajene z dejavnostmi Komisije in z dejavnostmi drugih PPEU, dejavnih v regiji. PPEU organizira redne informativne sestanke za misije držav članic in delegacije Unije.
   2.   PPEU na terenu vzdržuje tesne stike z vodjo delegacije Unije, tudi v Kartumu in Adis Abebi, ter vodji misij držav članic. Ti mu pri izvajanju nalog pomagajo po svojih najboljših močeh. PPEU je prav tako v stiku z drugimi mednarodnimi in regionalnimi akterji na terenu.
   Člen 13
   Pregled
   Izvajanje tega sklepa in njegova skladnost z drugimi prispevki Unije za zadevno regijo se redno preverjata. PPEU pred koncem februarja 2011 VP, Svetu in Komisiji predloži poročilo o napredku, ob izteku mandata pa izčrpno poročilo o izvedbi nalog.
   Člen 14
   Začetek veljavnosti
   Ta sklep začne veljati na dan sprejetja.

      V Bruslju, 11. avgusta 2010

            Za Svet

            Predsednik

         S. VANACKERE

      (1)  UL L 188, 20.7.2005, str. 43.

      (2)  UL L 101, 11.4.2001, str. 1.


               14.9.2016

               SL

               Uradni list Evropske unije

               L 246/163

         SKLEP EVROPSKEGA PARLAMENTA (EU) 2016/1484
   z dne 28. aprila 2016
   o razrešnici glede izvrševanja proračuna osmega, devetega, desetega in enajstega Evropskega razvojnega sklada za proračunsko leto 2014
   EVROPSKI PARLAMENT,

               —

               ob upoštevanju računovodskih izkazov ter bilance prihodkov in odhodkov za osmi, deveti, deseti in enajsti evropski razvojni sklad za proračunsko leto 2014 (COM(2015) 379 – C8-0248/2015),

               —

               ob upoštevanju finančnih informacij o Evropskem razvojnem skladu (COM(2015) 295),

               —

               ob upoštevanju letnega poročila Računskega sodišča o dejavnostih, financiranih iz osmega, devetega, desetega in enajstega Evropskega razvojnega sklada za proračunsko leto 2014 z odgovorom Komisije (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočil Sveta z dne 12. februarja 2016 o podelitvi razrešnice Komisiji glede izvrševanja dejavnosti evropskih razvojnih skladov za proračunsko leto 2014 (05219/2016 – C8-0036/2016, 05220/2016 – C8-0037/2016, 05223/2016 – C8-0038/2016, 05224/2016 – C8-0039/2016),

               —

               ob upoštevanju poročila Komisije o nadaljnjem ukrepanju na podlagi razrešnice za proračunsko leto 2013 (COM(2015) 505) in priloženih delovnih dokumentov služb Komisije (SWD(2015) 194 in SWD(2015) 195),

               —

               ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju 23. junija 2000 (3) in spremenjenega v Ouagadougouju (Burkina Faso) 22. junija 2010 (4),

               —

               ob upoštevanju Sklepa Sveta 2013/755/EU z dne 25. novembra 2013 o pridružitvi čezmorskih držav in ozemelj Evropski skupnosti (Sklep o pridružitvi čezmorskih držav) (5),

               —

               ob upoštevanju člena 33 notranjega sporazuma z dne 20. decembra 1995 med predstavniki vlad držav članic v Svetu o financiranju in upravljanju pomoči Skupnosti v okviru drugega finančnega protokola k četrti konvenciji AKP-ES (6),

               —

               ob upoštevanju člena 32 notranjega sporazuma z dne 18. septembra 2000 med predstavniki vlad držav članic v Svetu o financiranju in upravljanju pomoči Skupnosti na podlagi finančnega protokola k Sporazumu o partnerstvu med afriškimi, karibskimi in pacifiškimi državami ter Evropsko skupnostjo in njenimi državami članicami, podpisanemu v Cotonouju (Benin) 23. junija 2000, in o dodelitvi finančne pomoči za čezmorske države in ozemlja, za katere se uporablja četrti del Pogodbe ES (7),

               —

               ob upoštevanju člena 11 notranjega sporazuma z dne 17. julija 2006 med predstavniki vlad držav članic v Svetu o financiranju pomoči Skupnosti v večletnem finančnem okviru za obdobje 2008–2013 v skladu s sporazumom o partnerstvu AKP-EU, in o dodelitvi finančne pomoči za čezmorske države in ozemlja, za katere se uporablja četrti del Pogodbe ES (8),

               —

               ob upoštevanju člena 11 notranjega sporazuma med predstavniki vlad držav članic Evropske unije, ki so se sestali v okviru Sveta, z dne 24. junija 2013 in 26. junija 2013 o financiranju pomoči Evropske unije v okviru večletnega finančnega okvira za obdobje 2014–2020 v skladu s Sporazumom o partnerstvu AKP-EU in o dodelitvi finančne pomoči čezmorskim državam in ozemljem, za katere se uporablja četrti del Pogodbe o delovanju Evropske unije (9),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju člena 74 finančne uredbe z dne 16. junija 1998, ki velja za sodelovanje pri financiranju razvoja v okviru četrte konvencije AKP-ES (10),

               —

               ob upoštevanju člena 119 finančne uredbe z dne 27. marca 2003, ki velja za deveti evropski razvojni sklad (11),

               —

               ob upoštevanju člena 50 Uredbe Sveta (ES) št. 215/2008 z dne 18. februarja 2008 o finančni uredbi, ki se uporablja za deseti Evropski razvojni sklad (12),

               —

               ob upoštevanju člena 48 Uredbe Sveta (EU) 2015/323 z dne 2. marca 2015 o finančni uredbi, ki se uporablja za enajsti Evropski razvojni sklad (13),

               —

               ob upoštevanju členov 93 in tretje alineje člena 94 ter Priloge V Poslovnika,

               —

               ob upoštevanju poročila Odbora za proračunski nadzor in mnenja Odbora za razvoj (A8-0137/2016),

               1.

               podeli razrešnico Komisiji glede izvrševanja proračuna osmega, devetega, desetega in enajstega Evropskega razvojnega sklada za proračunsko leto 2014;

               2.

               naroči svojemu predsedniku, naj ta sklep posreduje Svetu, Komisiji, Računskemu sodišču in Evropski investicijski banki ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 373, 10.11.2015, str. 289.

      (2)  UL C 379, 13.11.2015, str. 124.

      (3)  UL L 317, 15.12.2000, str. 3.

      (4)  UL L 287, 4.11.2010, str. 3.

      (5)  UL L 344, 19.12.2013, str. 1.

      (6)  UL L 156, 29.5.1998, str. 108.

      (7)  UL L 317, 15.12.2000, str. 355.

      (8)  UL L 247, 9.9.2006, str. 32.

      (9)  UL L 210, 6.8.2013, str. 1.

      (10)  UL L 191, 7.7.1998, str. 53.

      (11)  UL L 83, 1.4.2003, str. 1.

      (12)  UL L 78, 19.3.2008, str. 1.

      (13)  UL L 58, 3.3.2015, str. 17.


title: Sklep Sveta z dne 16. decembra 1993 o sklenitvi carinske konvencije o začasnem uvozu zasebnih cestnih vozil (1954) in sprejetju resolucije Združenih narodov z dne 2. julija 1993 o uporabi zvezkov o carinskem prehodu carnets de passage en douane in zvezkov CPD, ki se nanašajo na zasebna cestna vozila

text:
Pomembno pravno obvestilo

|

31994D0110

Uradni list L 056 , 26/02/1994 str. 0001 - 0002 finska posebna izdaja: poglavje 2 zvezek 11 str. 0043  švedska posebna izdaja: poglavje 2 zvezek 11 str. 0043

		Sklep Svetaz dne 16. decembra 1993o sklenitvi carinske konvencije o začasnem uvozu zasebnih cestnih vozil (1954) in sprejetju resolucije Združenih narodov z dne 2. julija 1993 o uporabi zvezkov o carinskem prehoduin zvezkov CPD, ki se nanašajo na zasebna cestna vozila(94/110/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 113 Pogodbe, skupaj s členom 228(2) Pogodbe,ob upoštevanju predloga Komisije,ker carinska konvencija o začasnem uvozu zasebnih cestnih vozil, usklajena s pogajanji pod okriljem Organizacije združenih narodov ter podpisana v New Yorku 4. junija 1954, vključuje pogoje in postopke za začasni uvoz zasebnih cestnih vozil na carinska območja Skupnosti in tretjih držav, ter predstavlja carinski sporazum, ki bi lahko pomagal menjavi s tujino;ker je po členu 34(1 bis) Konvencija odprta za pristop regionalnih organizacij za gospodarsko povezovanje;ker so prav tako vse države članice Skupnosti, razen Grčije, pogodbenice Konvencije;ker mora Skupnost, če želi postati pogodbenica, pri generalnemu sekretarju Organizacije združenih narodov deponirati listino za pristop;ker so obstoječe določbe Skupnosti o začasnem uvozu cestnih vozil za zasebno uporabo usklajene s tistimi iz Konvencije in zato ni treba izraziti pridržkov glede Konvencije;ker je primerno, da se Konvencija odobri;ker bi bilo primerno sočasno sprejeti tudi resolucijo Združenih narodov z dne 2. julija 1993 o uporabi zvezkov o carinskem prehodu in zvezkov CPD, ki se nanašajo na zasebna cestna vozila,SKLENIL:Člen 11. Carinska konvencija o začasnem uvozu zasebnih cestnih vozil se odobri v imenu Skupnosti.Besedilo Konvencije je navedeno v Prilogi I.2. Skupnost sprejme resolucijo Združenih narodov z dne 2. julija 1993 o uporabi zvezkov o carinskem prehoduin zvezkov CPD, ki se nanašajo na zasebna cestna vozila, skladno s pogoji iz Priloge II k temu sklepu.Člen 21. Predsednik Sveta ima pravico določiti osebo, ki bo v imenu Skupnosti pooblaščena za deponiranje instrumenta za pristop h Konvenciji.2. Tako določena oseba obvesti generalnega sekretarja Organizacije združenih narodov o sprejetju resolucije.3. Komisijo se pooblasti, da po posvetu z državami članicami in deponiranju instrumenta za pristop iz odstavka 1 pošlje generalnemu sekretarju Združenih narodov informacijo iz člena 34(1 bis) Konvencije.V Bruslju, 16. decembra 1993Za SvetPredsednikR. Urbain--------------------------------------------------


title: Sklep Sveta (EU) 2015/2288 z dne 30. novembra 2015 o finančnih prispevkih držav članic za financiranje Evropskega razvojnega sklada, vključno z zgornjo mejo za leto 2017, zneskom za leto 2016, prvim obrokom za leto 2016 ter okvirno in nezavezujočo napovedjo pričakovanih letnih zneskov za leti 2018 in 2019

text:
               9.12.2015

               SL

               Uradni list Evropske unije

               L 323/8

         SKLEP SVETA (EU) 2015/2288
   z dne 30. novembra 2015
   o finančnih prispevkih držav članic za financiranje Evropskega razvojnega sklada, vključno z zgornjo mejo za leto 2017, zneskom za leto 2016, prvim obrokom za leto 2016 ter okvirno in nezavezujočo napovedjo pričakovanih letnih zneskov za leti 2018 in 2019
   SVET EVROPSKE UNIJE JE –
   ob upoštevanju Pogodbe o Evropski uniji in Pogodbe o delovanju Evropske unije,
   ob upoštevanju Notranjega sporazuma med predstavniki vlad držav članic Evropske unije, ki so se sestali v okviru Sveta, o financiranju pomoči Evropske unije v okviru večletnega finančnega okvira za obdobje 2014–2020 v skladu s Sporazumom o partnerstvu AKP-EU in o dodelitvi finančne pomoči čezmorskim državam in ozemljem, za katere se uporablja četrti del Pogodbe o delovanju Evropske unije (1) (v nadaljnjem besedilu: Notranji sporazum) in zlasti člena 7 Notranjega sporazuma,
   ob upoštevanju Uredbe Sveta (EU) 2015/323 z dne 2. marca 2015 o finančni uredbi, ki se uporablja za 11. Evropski razvojni sklad (2) (v nadaljnjem besedilu: finančna uredba za 11. ERS), in zlasti člena 21(2) finančne uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Komisija v skladu s postopkom iz členov 21 do 24 finančne uredbe za 11. ERS predstavlja predlog, ki določa zgornjo mejo letnega zneska prispevka držav članic za leto 2017, znesek prispevka za leto 2016, znesek prvega obroka prispevka za leto 2016 ter okvirno in nezavezujočo napoved prispevkov za leti 2018 in 2019.

               (2)

               V skladu s členom 52 finančne uredbe za 11. ERS je Evropska investicijska banka (EIB) Komisiji poslala posodobljene ocene obveznosti in plačil za instrumente, ki jih upravlja.

               (3)

               Člen 22(1) finančne uredbe za 11. ERS določa, da se pri zahtevkih za prispevke najprej porabijo zneski, predvideni v prejšnjih ERS. Zato bi bilo treba zahtevati sredstva iz 10. ERS.

               (4)

               Svet je 10. novembra 2014 na podlagi predloga Komisije sprejel Sklep, ki določa zgornjo mejo letnega zneska prispevkov držav članic v ERS za leto 2016, in sicer v višini 3 350 000 000 EUR za Komisijo in v višini 250 000 000 EUR za EIB.

               (5)

               V skladu z drugim pododstavkom člena 1 Sklepa Sveta 2013/759/EU (3) se deleži prispevkov držav članic iz člena 1(2)(a) Notranjega sporazuma za 8., 9. in 10. ERS ustrezno zmanjšajo po začetku veljavnosti Notranjega sporazuma za 11. ERS. Zmanjšanja bodo vplivala na prispevke držav članic za leta 2015, 2016 in 2017 glede na možnost izravnave, ki jo je izbrala vsaka država članica –

         SPREJEL NASLEDNJI SKLEP:
   Člen 1
   Zgornja meja letnega zneska prispevkov držav članic v ERS za leto 2017 se določi v višini 3 850 000 000 EUR za Komisijo in v višini 150 000 000 EUR za EIB.
   Člen 2
   Letni znesek prispevkov držav članic v ERS za leto 2016 se določi v višini 3 600 000 000 EUR. Razdeli se na 3 450 000 000 EUR za Komisijo in 150 000 000 EUR za EIB.
   Člen 3
   Posamezni prispevki v ERS, ki jih države članice plačajo Komisiji in EIB v okviru prvega obroka za leto 2016, so prikazani v razpredelnici v Prilogi k temu sklepu.
   Plačila teh prispevkov se lahko združijo s prilagoditvami v okviru izvajanja odbitka sredstev, dodeljenih na podlagi Sklepa 2013/759/EU, in sicer na podlagi načrta prilagoditve, ki ga vsaka država članica predloži Komisiji ob sprejetju tretjega obroka za leto 2015.
   Člen 4
   Okvirna napoved pričakovanega letnega zneska prispevkov se določi v višini 4 150 000 000 EUR za Komisijo in v višini 250 000 000 EUR za EIB za leto 2018 ter 4 150 000 000 za Komisijo in 300 000 000 za Evropsko investicijsko banko za leto 2019.
   Člen 5
   Ta sklep začne veljati na dan sprejetja.

      V Bruslju, 30. novembra 2015

            Za Svet

            Predsednik

         É. SCHNEIDER

      (1)  UL L 210, 6.8.2013, str. 1.

      (2)  UL L 58, 3.3.2015, str. 17.

      (3)  Sklep Sveta 2013/759/EU z dne 12. decembra 2013 o prehodnih ukrepih za upravljanje ERS od 1. januarja 2014 do začetka veljavnosti 11. Evropskega razvojnega sklada (UL L 335, 14.12.2013, str. 48).

      PRILOGA

                  DRŽAVE ČLANICE

                  Delež za 10. ERS v %

                  1. obrok za leto 2016

                  Plačano EIB 10. ERS

                  Plačano Komisiji 10. ERS

                  Skupaj

                  AVSTRIJA

                  2,41

                  0,00

                  42 175 000,00

                  42 175 000,00

                  BELGIJA

                  3,53

                  0,00

                  61 775 000,00

                  61 775 000,00

                  BOLGARIJA

                  0,14

                  0,00

                  2 450 000,00

                  2 450 000,00

                  CIPER

                  0,09

                  0,00

                  1 575 000,00

                  1 575 000,00

                  ČEŠKA

                  0,51

                  0,00

                  8 925 000,00

                  8 925 000,00

                  DANSKA

                  2,00

                  0,00

                  35 000 000,00

                  35 000 000,00

                  ESTONIJA

                  0,05

                  0,00

                  875 000,00

                  875 000,00

                  FINSKA

                  1,47

                  0,00

                  25 725 000,00

                  25 725 000,00

                  FRANCIJA

                  19,55

                  0,00

                  342 125 000,00

                  342 125 000,00

                  NEMČIJA

                  20,50

                  0,00

                  358 750 000,00

                  358 750 000,00

                  GRČIJA

                  1,47

                  0,00

                  25 725 000,00

                  25 725 000,00

                  MADŽARSKA

                  0,55

                  0,00

                  9 625 000,00

                  9 625 000,00

                  IRSKA

                  0,91

                  0,00

                  15 925 000,00

                  15 925 000,00

                  ITALIJA

                  12,86

                  0,00

                  225 050 000,00

                  225 050 000,00

                  LATVIJA

                  0,07

                  0,00

                  1 225 000,00

                  1 225 000,00

                  LITVA

                  0,12

                  0,00

                  2 100 000,00

                  2 100 000,00

                  LUKSEMBURG

                  0,27

                  0,00

                  4 725 000,00

                  4 725 000,00

                  MALTA

                  0,03

                  0,00

                  525 000,00

                  525 000,00

                  NIZOZEMSKA

                  4,85

                  0,00

                  84 875 000,00

                  84 875 000,00

                  POLJSKA

                  1,30

                  0,00

                  22 750 000,00

                  22 750 000,00

                  PORTUGALSKA

                  1,15

                  0,00

                  20 125 000,00

                  20 125 000,00

                  ROMUNIJA

                  0,37

                  0,00

                  6 475 000,00

                  6 475 000,00

                  SLOVAŠKA

                  0,21

                  0,00

                  3 675 000,00

                  3 675 000,00

                  SLOVENIJA

                  0,18

                  0,00

                  3 150 000,00

                  3 150 000,00

                  ŠPANIJA

                  7,85

                  0,00

                  137 375 000,00

                  137 375 000,00

                  ŠVEDSKA

                  2,74

                  0,00

                  47 950 000,00

                  47 950 000,00

                  ZDRUŽENO KRALJESTVO

                  14,82

                  0,00

                  259 350 000,00

                  259 350 000,00

                  EU-27 SKUPAJ

                  100,00

                  0,00

                  1 750 000 000,00

                  1 750 000 000,00


title: Sklep Sveta z dne 13. aprila 1989 o sprejetju Resolucije št. 46 o skladnosti zabojnikov s standardi za prevoz blaga pod carinskimi oznakami

text:
Pomembno pravno obvestilo

|

31989D0285

Uradni list L 111 , 22/04/1989 str. 0039 - 0040 finska posebna izdaja: poglavje 2 zvezek 7 str. 0033  švedska posebna izdaja: poglavje 2 zvezek 7 str. 0033

		Sklep Svetaz dne 13. aprila 1989o sprejetju Resolucije št. 46 o skladnosti zabojnikov s standardi za prevoz blaga pod carinskimi oznakami(89/285/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,ob upoštevanju predloga Komisije,ker Resolucija št. 46, ki jo je 20. novembra 1987 sprejela skupina izvedencev za carinska vprašanja, ki zadevajo prevoz Gospodarske komisije OZN za Evropo (ECE), vsebuje ukrepe, katerih učinek je po eni strani zagotoviti pravilno uporabo Carinske konvencije o mednarodnem prevozu blaga na osnovi TIR zvezkov iz leta 1975 (Konvencija TIR), po drugi strani pa omogočiti preprečevanje ali odkrivanje goljufij, do katerih bi lahko prišlo zaradi neskladnosti zabojnikov s standardi za prevoz blaga pod carinsko oznako;ker lahko Skupnost navedeno resolucijo sprejme s takojšnjim začetkom veljave,SKLENIL:Člen 1Resolucija št. 46 o skladnosti zabojnikov s standardi za prevoz blaga pod carinskimi oznakami se sprejme v imenu Skupnosti s takojšnjim začetkom veljave.Besedilo resolucije je priloženo temu sklepu.Člen 2Predsednik Sveta imenuje osebo, pooblaščeno, da izvršilnega sekretarja Gospodarske komisije OZN za Evropo obvesti, da je Skupnost sprejela resolucijo 46 s takojšnjim začetkom veljave.V Luxembourg, 13. aprila 1989Za SvetPredsednikP. Solbes--------------------------------------------------Ukrepi za zagotavljanje stalne skladnosti zabojnikov s standardi za prevoz blaga pod carinskimi oznakamiResolucija št. 46,ki jo je 20. novembra 1987 sprejela skupina izvedencev za carinska vprašanja, ki zadevajo prevozSKUPINA IZVEDENCEV ZA CARINSKA VPRAŠANJA, KI ZADEVAJO PREVOZob upoštevanju členov 13 in 14 Carinske konvencije o mednarodnem prevozu blaga na osnovi TIR zvezkov (Konvencija TIR (1975)) in Priloge 7 h Konvenciji,glede na potrebo po stalni skladnosti zabojnikov s standardi za prevoz blaga pod carinskimi oznakami;PRIPOROČA pogodbenicam Konvencije TIR (1975) naslednje ukrepe za zagotavljanje stalne skladnosti zabojnikov s standardi za prevoz blaga pod carinskimi oznakami (člena 13 in 14 in Priloga 7 Konvencije TIR (1975)):1. Kadar ima zabojnik večjo okvaro in zato ne izpolnjuje več standardov, po katerih je bil odobren za prevoz pod carinsko oznako, bi moral carinski organ o tem obvestiti stranko, odgovorno za zabojnik in ji dati možnost, da zabojnik povrne v stanje, zaradi katerega mu je bila odobritev dodeljena, če se lahko to opravi kar najhitreje. Po ustreznih popravilih lahko zabojnik nadaljuje potovanje pod carinsko oznako. Če zabojnik ni pravilno popravljen ali če se zadevna stranka odloči, da bo zabojnik dala v popravilo v državi, v kateri je bil odobren, bi moral carinski organ bodisi:(a) zavrniti namestitev carinskih oznak in odobritev prevoza, če velja namestitev carinskih oznak za potrebno; ali(b) umakniti zabojnik iz uporabe, blago iz zabojnika pa premestiti na drugo prevozno sredstvo; ali(c) dovoliti, da se zabojnik prevaža naprej v ustreznih postopkih, pri katerih vsebina zabojnika ni izpostavljena nevarnosti tihotapstva ali poškodb, pri čemer se okvara navede v tranzitnih dokumentih.Če carina meni, da je to potrebno zaradi zagotavljanja, da bo zabojnik pravilno popravljen, bi morala poskrbeti za odstranitev verifikacijske ploščice.2. Kadar carina poskrbi za odstranitev verifikacijske ploščice ali kadar se odkrije večja okvara pri skupini zabojnikov, tako da ti ne ustrezajo več standardom, po katerih so bili odobreni za prevoz pod carinsko oznako, bi se moral o tem obvestiti organ, ki je izdal odobritev, ali, kjer je to primerno, carinska uprava, odgovorna za odobritev. Organ, ki je prvi izdal potrdilo o odobritvi, bi bilo treba povabiti k sodelovanju pri postopku ponovne izdaje potrdil, če se ta izvaja zunaj ozemlja zadevne pogodbenice.Opomba:Zabojnik se šteje, da ima večjo napako, če:(a) je mogoče blago odstraniti iz prostora s carinsko oznako ali ga vnesti vanj, ne da bi ostali kakršnikoli vidni sledovi ali ne da bi se carinska oznaka prelomila;(b) carinskih oznak na zabojnik ni mogoče pritrditi enostavno in učinkovito;(c) ima skrivne prostore, kamor je mogoče skriti blago;(d) prostori, kjer se hrani blago, niso dostopni za carinsko preverjanje.ZAHTEVA od pogodbenic, da izvršilnega sekretarja Gospodarske komisije OZN za Evropo, po možnosti pred 1. julijem 1988, obvestijo o tem, ali sprejemajo to resolucijo;NAPROŠA izvršilnega sekretarja, da razpošlje odgovore, ki so mu jih poslale vlade.--------------------------------------------------


title: Sklep Evropske centralne banke (EU) 2016/811 z dne 28. aprila 2016 o spremembi Sklepa ECB/2014/34 o ukrepih v zvezi s ciljno usmerjenimi operacijami dolgoročnejšega refinanciranja (ECB/2016/11)

text:
                  21.5.2016

                  SL

                  Uradni list Evropske unije

                  L 132/129

            SKLEP EVROPSKE CENTRALNE BANKE (EU) 2016/811
      z dne 28. aprila 2016
      o spremembi Sklepa ECB/2014/34 o ukrepih v zvezi s ciljno usmerjenimi operacijami dolgoročnejšega refinanciranja (ECB/2016/11)
      SVET EVROPSKE CENTRALNE BANKE JE –
      ob upoštevanju Pogodbe o delovanju Evropske unije in zlasti prve alinee člena 127(2) Pogodbe,
      ob upoštevanju Statuta Evropskega sistema centralnih bank in Evropske centralne banke ter zlasti prve alinee člena 3.1, člena 12.1, druge alinee člena 18.1 in druge alinee člena 34.1 Statuta,
      ob upoštevanju Smernice Evropske centralne banke (EU) 2015/510 z dne 19. decembra 2014 o izvajanju okvira denarne politike Eurosistema (ECB/2014/60) (1),
      ob upoštevanju naslednjega:

                  (1)

                  V skladu s členom 1(4) Smernice (EU) 2015/510 (ECB/2014/60) lahko Svet ECB kadar koli spremeni orodja, instrumente, zahteve, kriterije in postopke za izvajanje operacij denarne politike Eurosistema.

                  (2)

                  Svet ECB je 29. julija 2014 na podlagi svojega mandata, da ohranja stabilnost cen, in v okviru ukrepov, katerih cilj je izboljšati delovanje transmisijskega mehanizma denarne politike s spodbujanjem kreditiranja realnega gospodarstva, sprejel Sklep ECB/2014/34 (2). Navedeni sklep je predvidel, da se v obdobju dveh let izvede serija ciljno usmerjenih operacij dolgoročnejšega refinanciranja (CUODR).

                  (3)

                  Svet ECB je 10. marca 2016 odločil, da bo z namenom, da okrepi spodbujevalno naravnano denarno politiko ECB in okrepi transmisijo denarne politike z dodatnim spodbujanjem bančnega kreditiranja realnega gospodarstva, izvedel novo serijo štirih ciljno usmerjenih operacij dolgoročnejšega refinanciranja (CUODR-II). Pogoji za te operacije CUODR II se določijo v ločenem sklepu. Da bi institucijam omogočil odplačilo zneskov, ki so si jih izposodile v okviru operacij CUODR, in izposojo v okviru operacij CUODR II, je Svet ECB odločil, da v juniju 2016 uvede dodatno možnost prostovoljnega odplačila za vse neodplačane operacije CUODR.

                  (4)

                  Svet ECB je tudi odločil, da za udeležence, ki so predložili potrebne podatke za izračun obveznega predčasnega odplačila v septembru 2016, ne bo nobenih nadaljnjih obveznosti poročanja.

                  (5)

                  Da bi imele kreditne institucije na voljo dovolj časa za operativno pripravo na prvo operacijo CUODR II, bi moral ta sklep začeti veljati brez nepotrebnega odlašanja.

                  (6)

                  Zato je treba Sklep ECB/2014/34 ustrezno spremeniti –

            SPREJEL NASLEDNJI SKLEP:
      Člen 1
      Spremembe
      Sklep ECB/2014/34 se spremeni:

                  1.

                  člen 6 se nadomesti z naslednjim:
                  „Člen 6
                  Predčasno odplačilo
                  1.   Brez poseganja v odstavek 2 imajo udeleženci po 24 mesecih po vsaki ciljno usmerjeni operaciji dolgoročnejšega refinanciranja vsakega pol leta možnost, da pred zapadlostjo prekinejo ciljno usmerjene operacije dolgoročnejšega refinanciranja ali znižajo njihov znesek. Datumi predčasnih odplačil se ujemajo z datumom poravnave operacije glavnega refinanciranja Eurosistema, kakor ga določi Eurosistem.
                  2.   Udeleženci imajo možnost, da pred zapadlostjo prekinejo ciljno usmerjene operacije dolgoročnejšega refinanciranja ali znižajo njihov znesek, tudi na datum, ki se ujema z datumom poravnave prve ciljno usmerjene operacije dolgoročnejšega refinanciranja, ki se izvede v skladu s Sklepom Evropske centralne banke (EU) 2016/810 (ECB/2016/10) (*). Da bi lahko udeleženec izkoristil postopek predčasnega odplačila na ta prvi datum predčasnega odplačila, mora zadevno NCB obvestiti, da namerava opraviti odplačilo po postopku predčasnega odplačila na datum predčasnega odplačila, najmanj tri tedne pred tem datumom predčasnega odplačila. To obvestilo postane za zadevnega udeleženca zavezujoče tri tedne pred datumom predčasnega odplačila, na katerega se nanaša. Da ne bi bilo dvoma, se dodatni obseg sredstev izposoje, ki je na voljo za ciljno usmerjeno operacijo dolgoročnejšega refinanciranja, ki se izvede v juniju 2016, in se izračuna v skladu s členom 4(3), določi na podlagi zneskov, ki so bili izposojeni v ciljno usmerjenih operacijah dolgoročnejšega refinanciranja, izvedenih od marca 2015, brez odštevanja morebitnih zneskov, ki se odplačajo na prvi datum predčasnega odplačila.
                  3.   Da bi lahko udeleženec izkoristil postopek predčasnega odplačila na druge datume predčasnega odplačila, mora zadevno NCB obvestiti, da namerava opraviti odplačilo po postopku predčasnega odplačila na datum predčasnega odplačila, najmanj dva tedna pred tem datumom predčasnega odplačila. To obvestilo postane za zadevnega udeleženca zavezujoče dva tedna pred datumom predčasnega odplačila, na katerega se nanaša.
                  4.   Če udeleženec do datuma odplačila v celoti ali delno ne poravna dolgovanega zneska po postopku predčasnega odplačila, se lahko naloži denarna kazen. Denarna kazen, ki se uporabi, se izračuna v skladu s Prilogo VII k Smernici Evropske centralne banke (EU) 2015/510 (ECB/2014/60) (**) in ustreza denarni kazni, ki se uporablja za neizpolnitev obveznosti ustreznega zavarovanja in poravnave zneska, ki je bil dodeljen nasprotni stranki v zvezi s povratnimi transakcijami za namene denarne politike. Naložitev denarne kazni ne posega v pravico NCB, da uporabi pravna sredstva, predvidena za pojav primera kršitve, kakor so določena v členu 166 Smernice (EU) 2015/510 (ECB/2014/60).

                     (*)  Sklep Evropske centralne banke (EU) 2016/810 z dne 28. aprila 2016 o drugi seriji ciljno usmerjenih operacij dolgoročnejšega refinanciranja (ECB/2016/10) (UL L 132, 21.5.2016, str. 107)."

                     (**)  Smernica Evropske centralne banke (EU) 2015/510 z dne 19. decembra 2014 o izvajanju okvira denarne politike Eurosistema (ECB/2014/60) (UL L 91, 2.4.2015, str. 3).“;"

                  2.

                  v členu 7 se odstavka 1 in 2 nadomestita z naslednjim:
                  „1.   Udeleženci v ciljno usmerjenih operacijah dolgoročnejšega refinanciranja, katerih skupno primerno neto posojanje v obdobju od 1. maja 2014 do 30. aprila 2016 je nižje od njihovega upoštevnega referenčnega zneska na dan 30. aprila 2016, morajo 28. septembra 2016 v celoti odplačati začetna in dodatna sredstva, ki so si jih izposodili v ciljno usmerjenih operacijah dolgoročnejšega refinanciranja, razen če Eurosistem drugače določi drug datum. Priloga I določa tehnične izračune.
                  2.   Če skupno izposojena sredstva udeleženca iz njegovega dodatnega obsega sredstev izposoje v ciljno usmerjenih operacijah dolgoročnejšega refinanciranja, izvedenih od marca 2015 do junija 2016, presegajo dodatni obseg sredstev izposoje, izračunan za referenčni mesec dodelitve april 2016, je treba znesek teh presežnih dodatnih izposojenih sredstev plačati 28. septembra 2016, razen če Eurosistem drugače določi drug datum. Priloga I določa tehnične izračune.“;

                  3.

                  v členu 7 se odstavek 5 nadomesti z naslednjim:
                  „5.   Če udeleženec do datuma odplačila v celoti ali delno ne poravna dolgovanega zneska po postopku obveznega predčasnega odplačila, se lahko naloži denarna kazen. Denarna kazen, ki se uporabi, se izračuna v skladu s Prilogo VII k Smernici (EU) 2015/510 (ECB/2014/60) in ustreza denarni kazni, ki se uporablja za neizpolnitev obveznosti ustreznega zavarovanja in poravnave zneska, ki je bil dodeljen nasprotni stranki v zvezi s povratnimi transakcijami za namene denarne politike. Naložitev denarne kazni ne posega v pravico NCB, da uporabi pravna sredstva, predvidena za pojav primera kršitve, kakor so določena v členu 166 Smernice (EU) 2015/510 (ECB/2014/60).“;

                  4.

                  v členu 8 se odstavek 4 nadomesti z naslednjim:
                  „4.   Če institucija sodeluje v ciljno usmerjeni operaciji dolgoročnejšega refinanciranja in vse dokler v celoti ne poravna zneskov, izposojenih v ciljno usmerjeni operaciji dolgoročnejšega refinanciranja, mora četrtletno predložiti izpolnjene obrazce za poročanje podatkov v skladu z odstavkom 1, dokler se ne predložijo vsi podatki, ki so potrebni za določitev obveznosti obveznega odplačila v skladu s členom 7.“;

                  5.

                  v členu 8 se odstavek 8 nadomesti z naslednjim:
                  „8.   Vsak udeleženec v ciljno usmerjenih operacijah dolgoročnejšega refinanciranja, razen če je v skladu s členom 6(2) odplačal vse zneske, izposojene v ciljno usmerjenih operacijah dolgoročnejšega refinanciranja, mora zagotoviti letno preverjanje točnosti podatkov, poročanih v skladu z odstavkom 1. To nalogo, ki se lahko izvede v okviru letne revizije, lahko opravi zunanji revizor. Udeleženci lahko namesto uporabe zunanjega revizorja načrtujejo enakovredne ureditve, ki jih odobri Eurosistem. NCB udeleženca mora biti obveščena o rezultatih tega preverjanja. V primeru sodelovanja v skupini za sodelovanje v ciljno usmerjenih operacijah dolgoročnejšega refinanciranja se rezultati izmenjajo z NCB članov skupine. Na zahtevo NCB udeleženca se podrobni rezultati preverjanj, opravljenih po tem odstavku, predložijo tej NCB in v primeru sodelovanja v skupini za sodelovanje v ciljno usmerjenih operacijah dolgoročnejšega refinanciranja nato izmenjajo z NCB članov skupine.“

            Člen 2
      Začetek veljavnosti
      Ta sklep začne veljati 3. maja 2016.

         V Frankfurtu na Majni, 28. aprila 2016

               Predsednik ECB

            Mario DRAGHI

         (1)  UL L 91, 2.4.2015, str. 3.

         (2)  Sklep ECB/2014/34 z dne 29. julija 2014 o ukrepih v zvezi s ciljno usmerjenimi operacijami dolgoročnejšega refinanciranja (UL L 258, 29.8.2014, str. 11).


title: Sklep Sveta (EU) 2015/1791 z dne 5. oktobra 2015 o imenovanju italijanskega nadomestnega člana Odbora regij

text:
               7.10.2015

               SL

               Uradni list Evropske unije

               L 260/27

         SKLEP SVETA (EU) 2015/1791
   z dne 5. oktobra 2015
   o imenovanju italijanskega nadomestnega člana Odbora regij
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga italijanske vlade,
   ob upoštevanju naslednjega:

               (1)

               Svet je 26. januarja, 5. februarja in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

               (2)

               Zaradi konca mandata Onofria INTRONE se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se za nadomestnega člana Odbora regij imenuje:

               —

               Roberto CIAMBETTI, Consigliere e Presidente del Consiglio regionale della Regione Veneto.

         Člen 2
   Ta sklep začne veljati na dan sprejetja.

      V Luxembourgu, 5. oktobra 2015

            Za Svet

            Predsednik

         N. SCHMIT

      (1)  UL L 20, 27.1.2015, str. 42.

      (2)  UL L 31, 7.2.2015, str. 25.

      (3)  UL L 159, 25.6.2015, str. 70.


title: Sklep Sveta (SZVP) 2016/2231 z dne 12. decembra 2016 o spremembi Sklepa 2010/788/SZVP o omejitvenih ukrepih proti Demokratični republiki Kongo

text:
               12.12.2016

               SL

               Uradni list Evropske unije

               LI 336/7

         SKLEP SVETA (SZVP) 2016/2231
   z dne 12. decembra 2016
   o spremembi Sklepa 2010/788/SZVP o omejitvenih ukrepih proti Demokratični republiki Kongo
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 20. decembra 2010 sprejel Sklep 2010/788/SZVP (1).

               (2)

               Svet je 17. oktobra 2016 sprejel sklepe, v katerih je izrazil globoko zaskrbljenost zaradi političnih razmer v Demokratični republiki Kongo (v nadaljnjem besedilu: DR Kongo). Zlasti je odločno obsodil skrajno nasilje, ki je izbruhnilo 19. in 20. septembra 2016 v Kinšasi, in opozoril, da je to še dodatno prispevalo k brezizhodnemu položaju, v katerem se je znašla država, ker v ustavno določenem roku, tj. do 20. decembra 2016, ni razpisala predsedniških volitev.

               (3)

               Svet je poudaril, da se mora vlada DR Kongo jasno zavezati, da bo spoštovala človekove pravice in pravno državo ter končala vse zlorabe pravosodnega sistema v politične namene, da bi lahko zagotovili ustrezno okolje za izvedbo dialoga in volitev. Vse akterje je tudi pozval, naj se odrečejo uporabi nasilja.

               (4)

               Svet je izrazil pripravljenost uporabiti vsa razpoložljiva sredstva, vključno z omejevalnimi ukrepi proti tistim, ki so odgovorni za hude kršitve človekovih pravic in spodbujanje k nasilju, ter tistim, ki poskušajo ovirati sporazumno in miroljubno rešitev krize, s katero bi ustregli želji ljudstva DR Kongo, da izvoli svoje predstavnike.

               (5)

               Sklep 2010/788/SZVP bi bilo zato treba ustrezno spremeniti.

               (6)

               Za izvajanje nekaterih ukrepov je potrebno nadaljnje ukrepanje Unije –

         SPREJEL NASLEDNJI SKLEP:
   Člen 1
   Sklep 2010/788/SZVP se spremeni:

               1.

               člen 3 se nadomesti z naslednjim:
               „Člen 3
               1.   Omejitveni ukrepi, določeni v členu 4(1) ter členu 5(1) in (2), se uveljavijo za osebe in subjekte, ki jih Odbor za sankcije uvrsti na seznam, ker sodelujejo pri dejanjih, ki ogrožajo mir, stabilnost ali varnost v DR Kongo ali jih podpirajo. Takšna dejanja vključujejo:

                           (a)

                           kršitve embarga na orožje in s tem povezane ukrepe, kot je navedeno v členu 1;

                           (b)

                           biti politični in vojaški voditelj tujih oboroženih skupin, ki delujejo v DR Kongo ter ovirajo razorožitev in prostovoljno vračanje ali ponovno naseljevanje borcev, ki tem skupinam pripadajo;

                           (c)

                           biti politični in vojaški voditelj kongovskih milic, tudi tistih, ki prejemajo podporo zunaj DR Kongo ter ovirajo sodelovanje njihovih borcev pri procesu razoroževanja, demobilizacije in ponovnega vključevanja;

                           (d)

                           novačenje ali uporabljanje otrok v oboroženih spopadih v DR Kongo in s tem kršitev veljavnega mednarodnega prava;

                           (e)

                           sodelovanje pri načrtovanju, vodenju ali izvajanju dejanj v DR Kongo, ki pomenijo kršitve ali zlorabe človekovih pravic ali kršitve veljavnega mednarodnega humanitarnega prava, vključno z dejanji, katerih tarča so civilisti in vključujejo uboje, pohabljanja, posilstva in druge oblike spolnega nasilja, ugrabitve, prisilno razseljevanje ter napade na šole in bolnišnice;

                           (f)

                           oviranje dostopa do humanitarne pomoči ali njeno razdeljevanje v DR Kongo;

                           (g)

                           podporo osebam ali subjektom, vključno z oboroženimi skupinami ali kriminalnimi združbami, ki z nedovoljenim izkoriščanjem naravnih virov, vključno z zlatom ali divjimi živalmi ali proizvodi iz takih živali, ali nedovoljenim trgovanjem z njimi sodelujejo pri dejavnostih za destabilizacijo DR Kongo;

                           (h)

                           delovanje v imenu ali po navodilih osebe ali subjekta, uvrščenega na seznam, ali v imenu ali po navodilih subjekta, ki je v lasti osebe ali subjekta, uvrščenega na seznam, ali ga ta oseba ali subjekt nadzoruje;

                           (i)

                           načrtovanje, vodenje ali finančno podpiranje napadov na pripadnike mirovnih sil MONUSCO ali na osebje Združenih narodov ali sodelovanje v njih;

                           (j)

                           zagotavljanje finančne, materialne ali tehnološke podpore ali blaga ali storitev osebi ali subjektu, uvrščenemu na seznam.

                     Zadevne osebe in subjekti, ki so zajeti v tem odstavku, so navedeni na seznamu v Prilogi I.
               2.   Omejitveni ukrepi, določeni v členu 4(1) ter členu 5(1) in (2), se uveljavijo za osebe in subjekte, ki:

                           (a)

                           ovirajo sporazumno in miroljubno rešitev, ki bi omogočila izvedbo volitev v DR Kongo, tudi z nasilnimi dejanji, represijo ali pozivanjem k nasilju ali s spodkopavanjem pravne države;

                           (b)

                           sodelujejo pri načrtovanju, vodenju ali izvajanju dejanj, ki pomenijo hude kršitve ali zlorabe človekovih pravic v DR Kongo;

                           (c)

                           so povezani z osebami in subjekti iz točk (a) in (b);

                     kot so navedeni na seznamu v Prilogi II.“;

               2.

               člen 4 se nadomesti z naslednjim:
               „Člen 4
               1.   Države članice sprejmejo ukrepe, ki so potrebni, da se osebam iz člena 3 prepreči vstop na njihovo ozemlje ali tranzit prek njega.
               2.   Države članice na podlagi odstavka 1 niso zavezane k temu, da lastnim državljanom zavrnejo vstop na svoje ozemlje.
               3.   V zvezi z osebami iz člena 3(1) se odstavek 1 tega člena ne uporablja v primerih:

                           (a)

                           kadar Odbor za sankcije vnaprej in za vsak primer posebej ugotovi, da je takšen vstop ali tranzit utemeljen iz človekoljubnih razlogov, vključno z verskimi dolžnostmi;

                           (b)

                           kadar Odbor za sankcije ugotovi, da bi takšna izjema pospešila uresničevanje ciljev iz ustreznih resolucij Varnostnega sveta Združenih narodov, torej vzpostavitev miru in nacionalne sprave v DR Kongo ter stabilnost v regiji;

                           (c)

                           kadar Odbor za sankcije vnaprej in za vsak primer posebej dovoli tranzit oseb, ki se vračajo na ozemlje države, katere državljani so, ali ki sodelujejo pri prizadevanjih za zagotovitev sojenja storilcem hudih kršitev človekovih pravic ali kršiteljem mednarodnega humanitarnega prava, ali

                           (d)

                           kadar je tak vstop ali tranzit potreben za potek sodnega postopka.

                     V primerih, ko država članica na podlagi tega odstavka dovoli vstop na svoje ozemlje ali tranzit prek njega osebam, ki jih je Odbor za sankcije uvrstil na seznam, je dovoljenje omejeno na namen, za katerega je bilo dano, ter na osebe, na katere se nanaša.
               4.   V zvezi z osebami iz člena 3(2) odstavek 1 tega člena ne posega v primere, v katerih posamezno državo članico zavezuje mednarodnopravna obveznost, in sicer:

                           (a)

                           kot državo gostiteljico mednarodne medvladne organizacije;

                           (b)

                           kot državo gostiteljico mednarodne konference, ki jo skličejo Združeni narodi ali je sklicana pod njihovim okriljem;

                           (c)

                           v skladu z večstranskim sporazumom o dodeljenih privilegijih in imunitetah ali

                           (d)

                           v okviru Lateranske pogodbe, ki sta jo leta 1929 sklenila Sveti sedež (Vatikanska mestna država) in Italija.

                     5.   Odstavek 4 se uporablja tudi, kadar je država članica gostiteljica Organizacije za varnost in sodelovanje v Evropi (OVSE).
               6.   Kadar država članica odobri izjemo v skladu z odstavkom 4 ali 5, o tem ustrezno obvesti Svet.
               7.   V zvezi z osebami iz člena 3(2) lahko države članice odobrijo izjeme od ukrepov, uveljavljenih na podlagi odstavka 1 tega člena, kadar je potovanje upravičeno zaradi nujnih humanitarnih potreb ali udeležbe na medvladnih srečanjih in srečanjih, ki jih podpira ali gosti Evropska unija ali jih gosti država članica, ki predseduje OVSE, in na katerih poteka politični dialog za neposredno spodbujanje uresničevanja političnih ciljev omejitvenih ukrepov, vključno z demokracijo, človekovimi pravicami in pravno državo v DR Kongo.
               8.   Država članica, ki želi odobriti izjeme iz odstavka 7, o tem pisno uradno obvesti Svet. Izvzetje se šteje za odobreno, razen če eden ali več članov Sveta vloži pisni ugovor v dveh delovnih dneh po prejemu uradnega obvestila o predlaganem izvzetju. Kadar eden ali več članov Sveta vloži ugovor, lahko Svet s kvalificirano večino odloči, da se predlagana izjema odobri.
               9.   Kadar država članica ob upoštevanju odstavkov 4, 5, 6, 7 ali 8 osebam s seznama iz Priloge II dovoli vstop na svoje ozemlje ali tranzit preko njega, je dovoljenje strogo omejeno na namen, za katerega je bilo podeljeno, in na osebe, na katere se neposredno nanaša.“;

               3.

               člen 5 se nadomesti z naslednjim:
               „Člen 5
               1.   Zamrznejo se vsa sredstva, drugo finančno premoženje in gospodarski viri, ki so v lasti oseb ali subjektov iz člena 3 oziroma jih ti neposredno ali posredno nadzorujejo ali ki jih imajo subjekti v lasti teh oseb ali subjektov oziroma jih ti neposredno ali posredno nadzorujejo ali delujejo v njihovem imenu oziroma po njihovih navodilih in so navedeni v prilogah I in II.
               2.   Osebam ali subjektom iz odstavka 1 se niti neposredno niti posredno ne dajo na voljo sredstva, drugo finančno premoženje ali gospodarski viri niti ne smejo od njih imeti koristi.
               3.   V zvezi z osebami in subjekti iz člena 3(1) lahko države članice dopustijo izjeme pri ukrepih iz odstavkov 1 in 2 glede sredstev, drugega finančnega premoženja in gospodarskih virov, ki so:

                           (a)

                           potrebni za osnovne izdatke, vključno s plačili za živila, najemnine ali hipoteke, zdravila in zdravljenje, davke, zavarovalne premije in pristojbine za javne storitve;

                           (b)

                           namenjeni izključno za plačilo zmernih strokovnih honorarjev in za povrnitev nastalih izdatkov, povezanih z zagotavljanjem pravnih storitev;

                           (c)

                           namenjeni izključno za plačilo pristojbin ali stroškov storitev v skladu z nacionalno zakonodajo, za redno hranjenje ali vzdrževanje zamrznjenih sredstev ali drugega finančnega premoženja in gospodarskih virov;

                           (d)

                           potrebni za izredne stroške, potem ko zadevna država članica o njih uradno obvesti Odbor za sankcije in jih ta odobri, ali

                           (e)

                           predmet sodne, upravne ali arbitražne pravice do zasega ali odločbe; v tem primeru se lahko sredstva, drugo finančno premoženje in gospodarski viri uporabijo za izvršbo te pravice do zasega ali odločbe, če je pravica do zasega ali odločba nastala, preden je Odbor za sankcije uvrstil zadevno osebo ali subjekt na seznam, in ni v korist osebe ali subjekta iz člena 3 ter po tem, ko je zadevna država članica o tem uradno obvestila Odbor za sankcije.

                     4.   Izjeme iz točk (a), (b) in (c) odstavka 3 se lahko odobrijo, potem ko zadevna država članica uradno obvesti Odbor za sankcije o svoji nameri, da bo po potrebi dovolila dostop do takšnih sredstev, drugega finančnega premoženja in gospodarskih virov, in če Odbor za sankcije v štirih delovnih dnevih po takšnem uradnem obvestilu o tem ne sprejme odklonilne odločitve.
               5.   V zvezi z osebami in subjekti iz člena 3(2) lahko pristojni organ države članice pod pogoji, za katere meni, da so primerni, odobri sprostitev ali dajanje na voljo določenih zamrznjenih sredstev ali gospodarskih virov, potem ko je ugotovil, da so zadevna sredstva ali gospodarski viri:

                           (a)

                           potrebni za zadovoljitev osnovnih potreb oseb in subjektov ter vzdrževanih družinskih članov teh fizičnih oseb, vključno s plačili za živila, najemnine ali hipoteke, zdravila in zdravljenje, davke, zavarovalne premije in pristojbine za javne storitve;

                           (b)

                           namenjeni izključno za plačilo zmernih strokovnih honorarjev in za povrnitev nastalih izdatkov, povezanih z zagotavljanjem pravnih storitev;

                           (c)

                           namenjeni izključno za plačilo pristojbin ali stroškov storitev za redno hranjenje ali vzdrževanje zamrznjenih sredstev ali gospodarskih virov, ali

                           (d)

                           potrebni za izredne stroške, če je pristojni organ o razlogih, zaradi katerih meni, da bi bilo treba izdati posebno odobritev, uradno obvestil pristojne organe drugih držav članic in Komisijo vsaj dva tedna pred odobritvijo.

                     Zadevna država članica obvesti druge države članice in Komisijo o vseh odobritvah, izdanih na podlagi tega odstavka.
               6.   Z odstopanjem od odstavkov 1 in 2 lahko pristojni organi države članice odobrijo sprostitev določenih zamrznjenih sredstev ali gospodarskih virov za osebe in subjekte s seznama iz Priloge II, če so izpolnjeni naslednji pogoji:

                           (a)

                           sredstva ali gospodarski viri so predmet arbitražne odločbe, izdane pred datumom uvrstitve osebe ali subjekta na seznam v Prilogi II, ali sodne ali upravne odločbe, izdane v Uniji, ali sodne odločbe, izvršljive v zadevni državi članici, pred navedenim datumom ali po njem;

                           (b)

                           sredstva ali gospodarski viri se bodo uporabljali izključno za poravnavo terjatev, ki so zavarovane s takšno odločbo ali so v takšni odločbi priznane kot veljavne, v mejah, določenih z veljavno zakonodajo in predpisi, ki urejajo pravice oseb s takimi terjatvami;

                           (c)

                           odločba ni v korist osebe ali subjekta s seznama iz Priloge I ali Priloge II ter

                           (d)

                           priznanje odločbe ni v nasprotju z javnim redom zadevne države članice.

                     Zadevna država članica obvesti druge države članice in Komisijo o vseh odobritvah, izdanih na podlagi tega odstavka.
               7.   V zvezi z osebami in subjekti s seznama iz Priloge II se lahko odobrijo izjeme tudi za sredstva in gospodarske vire, ki so potrebni za humanitarne namene, kot sta zagotavljanje ali olajševanje zagotavljanja pomoči, vključno z zdravili in hrano, ali prevoz humanitarnih delavcev in s tem povezane pomoči ali za evakuacije iz DR Kongo.
               8.   Odstavka 1 in 2 ne preprečujeta osebi ali subjektu s seznama iz Priloge II, da plača zapadlo plačilo po pogodbi, ki je bila sklenjena pred uvrstitvijo osebe ali subjekta na zadevni seznam, če je ustrezna država članica odločila, da oseba ali subjekt s seznama iz Priloge I ali II plačila ne prejme niti neposredno niti posredno.
               9.   Odstavek 2 se ne uporablja za pripise na blokirane račune:

                           (a)

                           obresti ali drugih donosov na teh računih;

                           (b)

                           zapadlih plačil po pogodbah, sporazumih ali obveznostih, ki so bile sklenjene ali so nastale pred datumom, ko so za te račune začeli veljati omejitveni ukrepi, ali

                           (c)

                           zapadlih plačil osebam in subjektom iz člena 3(2) po sodnih, upravnih ali arbitražnih odločbah, izdanih v Uniji ali izvršljivih v zadevni državi članici,

                     če se za takšne obresti, druge donose in plačila še vedno uporablja odstavek 1.“;

               4.

               člen 6 se nadomesti z naslednjim:
               „Člen 6
               1.   Svet spremeni seznam iz Priloge I na podlagi odločitev Varnostnega sveta Združenih narodov ali Odbora za sankcije.
               2.   Svet na predlog države članice ali visokega predstavnika Unije za zunanje zadeve in varnostno politiko pripravi oziroma spremeni seznam iz Priloge II.“;

               5.

               člen 7 se nadomesti z naslednjim:
               „Člen 7
               1.   Kadar Varnostni svet Združenih narodov ali Odbor za sankcije uvrsti osebo ali subjekt na seznam, Svet to osebo ali subjekt vključi v Prilogo I. Svet o svoji odločitvi skupaj z razlogi za uvrstitev na seznam obvesti zadevno osebo ali subjekt bodisi neposredno, če je naslov znan, bodisi z objavo uradnega obvestila, s čimer da tej osebi ali subjektu možnost, da predloži pripombe.
               2.   Svet o svoji odločitvi iz člena 6(2), vključno z razlogi za uvrstitev na seznam, obvesti zadevno osebo ali subjekt, bodisi neposredno, če je naslov znan, bodisi z objavo obvestila, s čimer da tej osebi ali subjektu možnost, da predloži pripombe.
               3.   V primeru predložitve pripomb ali novih materialnih dokazov Svet ponovno preuči svojo odločitev in o tem ustrezno obvesti zadevno osebo ali subjekt.“;

               6.

               člen 8 se nadomesti z naslednjim:
               „Člen 8
               1.   V Prilogi I so navedeni razlogi za uvrstitev oseb in subjektov na seznam, kot jih je predložil Varnostni svet Združenih narodov ali Odbor za sankcije.
               2.   Kadar je to mogoče, se v Prilogo I vključijo tudi podatki, ki jih zagotovi Varnostni svet Združenih narodov ali Odbor za sankcije in so potrebni za ugotavljanje istovetnosti zadevnih oseb ali subjektov. Pri osebah so lahko ti podatki imena, vključno s privzetimi imeni, datum in kraj rojstva, državljanstvo, številka potnega lista in osebne izkaznice, spol, naslov, če je znan, ter funkcija ali poklic. Pri subjektih so lahko ti podatki imena, kraj in datum vpisa, številko vpisa in sedež podjetja. V Prilogo I se vključi tudi datum, ko je Varnostni svet Združenih narodov ali Odbor za sankcije osebo ali subjekt uvrstil na seznam.
               3.   V Prilogi II so navedeni razlogi za uvrstitev zadevnih oseb in subjektov na seznam.
               4.   Priloga II vsebuje tudi podatke, potrebne za ugotavljanje istovetnosti zadevnih oseb ali subjektov, če so ti podatki na voljo. Pri fizičnih osebah lahko taki podatki vključujejo imena, vključno z vzdevki, datum in kraj rojstva, državljanstvo, številko potnega lista in osebne izkaznice, spol, naslov, če je znan, ter funkcijo ali poklic. Pri subjektih so lahko ti podatki imena, kraj in datum vpisa, številka vpisa in sedež podjetja.“;

               7.

               člen 9 se nadomesti z naslednjim:
               „Člen 9
               1.   Ta sklep se pregleda, spremeni ali razveljavi, kot je ustrezno, zlasti v skladu z ustreznimi odločitvami Varnostnega sveta Združenih narodov.
               2.   Ukrepi iz člena 3(2) se uporabljajo do 12. decembra 2017. Če Svet meni, da cilji ukrepov niso bili doseženi, jih po potrebi obnovi ali spremeni.“;

               8.

               Priloga k Sklepu 2010/788/SZVP se preimenuje v Prilogo I in naslovi v navedeni prilogi se nadomestijo z naslednjim „(a) Seznam oseb iz člena 3(1)“ ter „(b) Seznam subjektov iz člena 3(1)“.

         Člen 2
   Ta sklep začne veljati na dan objave v Uradnem listu Evropske unije.

      V Bruslju, 12. decembra 2016

            Za Svet

            Predsednica

         F. MOGHERINI

      (1)  Sklep Sveta 2010/788/SZVP z dne 20. decembra 2010 o omejitvenih ukrepih proti Demokratični republiki Kongo in razveljavitvi Skupnega stališča 2008/369/SZVP (UL L 336, 21.12.2010, str. 30).

      PRILOGA
      Doda se naslednja priloga:

            „PRILOGA II
            SEZNAM OSEB IN SUBJEKTOV IZ ČLENA 3(2)
            A.   OSEBE

                        Ime

                        Informacije za ugotavljanje istovetnosti

                        Razlog za uvrstitev na seznam

                        Datum uvrstitve na seznam

                        1.

                        Ilunga Kampete

                        tudi Gaston Hughes Ilunga Kampete; tudi Hugues Raston Ilunga Kampete.
                        Rojen 24. novembra 1964 v Lubumbašiju, št. vojaške osebne izkaznice: 1-64-86-22311-29. Državljan DR Kongo.

                        Kot poveljnik republikanske garde (GR) je bil Ilunga Kampete odgovoren za enote GR, nameščene na terenu, in udeležen pri nesorazmerni uporabi sile in nasilni represiji septembra 2016 v Kinšasi. V tej funkciji je Ilunga Kampete torej sodeloval pri načrtovanju, vodenju in izvajanju dejanj, ki pomenijo hude kršitve človekovih pravic v DR Kongo.

                        12.12.2016

                        2.

                        Gabriel Amisi Kumba

                        tudi Gabriel Amisi Nkumba; tudi „Tango Fort“; tudi „Tango Four“.
                        Rojen 28. maja 1964 in Maleli, številka vojaške osebne izkaznice: 1-64-87-77512-30. Državljan DR Kongo.

                        Poveljnik 1. obrambnega območja kongovske vojske (FARDC), katere sile so bile udeležene pri nesorazmerni uporabi sile in nasilni represiji septembra 2016 v Kinšasi. V tej funkciji je Gabriel Amisi Kumba torej sodeloval pri načrtovanju, vodenju in izvajanju dejanj, ki pomenijo hude kršitve človekovih pravic v DR Kongo.

                        12.12.2016

                        3.

                        Ferdinand Ilunga Luyoyo

                        Rojen 8. marca 1973 v Lubumbašiju.
                        Številka potnega lista: OB0260335 (veljavnost od 15.4.2011 do 14.4.2016). Državljan DR Kongo.

                        Kot poveljnik protiizgredne enote Légion Nationale d'Intervention kongovske nacionalne policije je bil Ferdinand Ilunga Luyoyo odgovoren za nesorazmerno uporabo sile in nasilno represijo septembra 2016 v Kinšasi. V tej funkciji je Ferdinand Ilunga Luyoyo torej sodeloval pri načrtovanju, vodenju in izvajanju dejanj, ki pomenijo hude kršitve človekovih pravic v DR Kongo.

                        12.12.2016

                        4.

                        Celestin Kanyama

                        tudi Kanyama Tshisiku Celestin; tudi Kanyama Celestin Cishiku Antoine, tudi Kanyama Cishiku Bilolo Célestin, tudi Esprit de mort.
                        Rojen 4. oktobra 1960 v Kanangi. Državljan DR Kongo. Številka potnega lista: OB0637580 (veljavnost od 20.5.2014 do 19.5.2019).
                        Imetnik schengenskega vizuma št. 011518403, izdanega 2. julija 2016.

                        Kot policijski komisar v Kinšasi (PNC) je bil Celestin Kanyama odgovoren za nesorazmerno uporabo sile in nasilno represijo septembra 2016 v Kinšasi. V tej funkciji je Celestin Kanyama torej sodeloval pri načrtovanju, vodenju in izvajanju dejanj, ki pomenijo hude kršitve človekovih pravic v DR Kongo.

                        12.12.2016

                        5.

                        John Numbi

                        tudi John Numbi Banza Tambo; tudi John Numbi Banza Ntambo; tudi Tambo Numbi.
                        Rojen 16. avgusta 1962 v kraju Jadotville-Likasi-Kolwezi. Državljan DR Kongo.

                        Nekdanji generalni inšpektor kongovske nacionalne policije, John Numbi ostaja vplivna osebnost, in je bil udeležen zlasti v kampanji nasilnega ustrahovanja v času guvernerskih volitev v Demokratični republiki Kongo v štirih nekdanjih provincah Katanga marca 2016 ter kot tak odgovoren za oviranje sporazumne in miroljubne rešitve, ki bi omogočila izvedbo volitev v DR Kongo.

                        12.12.2016

                        6.

                        Roger Kibelisa

                        tudi Roger Kibelisa Ngambaswi.
                        Državljan DR Kongo.

                        Kot direktor za notranje zadeve v nacionalni obveščevalni službi (ANR) je Roger Kibelisa udeležen v kampanji nasilnega ustrahovanja, ki jo izvajajo pripadniki nacionalne obveščevalne službe proti članom opozicije, vključno s samovoljnimi aretacijami in zadržanji. Roger Kibelisa je torej spodkopal pravno državo in oviral sporazumno in miroljubno rešitev, ki bi omogočila izvedbo volitev v DR Kongo.

                        12.12.2016

                        7.

                        Delphin Kaimbi

                        tudi Delphin Kahimbi Kasagwe; tudi Delphin Kayimbi Demba Kasangwe; tudi Delphin Kahimbi Kasangwe; tudi Delphin Kahimbi Demba Kasangwe; tudi Delphin Kasagwe Kahimbi.
                        Rojen 15. januarja 1969 (ali: 15.7.1969) v kraju Kiniezire/Goma. Državljan DR Kongo. Diplomatski potni list št. DB0006669 (veljavnost od 13.11.2013 do 12.11.2018).

                        Vodja vojaške obveščevalne službe (ex-DEMIAP), del centra za nacionalne operacije, struktura poveljevanja in nadzora, odgovoren za samovoljne aretacije in nasilno represijo septembra 2016 v Kinšasi ter odgovoren za sile, ki so sodelovale pri ustrahovanju in samovoljnih aretacijah, kar ovira sporazumno in miroljubno rešitev, ki bi omogočila izvedbo volitev v DR Kongo.

                        12.12.2016

                  B.   SUBJEKTI“.


title: Sklep Komisije z dne 10. avgusta 2010 o ustanovitvi Evropske skupine regulativnih organov za poštne storitve  Besedilo velja za EGP

text:
               11.8.2010

               SL

               Uradni list Evropske unije

               C 217/7

         SKLEP KOMISIJE
   z dne 10. avgusta 2010
   o ustanovitvi Evropske skupine regulativnih organov za poštne storitve
   (Besedilo velja za EGP)
   2010/C 217/07
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju naslednjega:

               (1)

               Direktiva 97/67/ES Evropskega parlamenta in Sveta z dne 15. decembra 1997 o skupnih pravilih za razvoj notranjega trga poštnih storitev v Skupnosti in za izboljšanje kakovosti storitve vzpostavlja regulativni okvir glede pogojev za opravljanje poštnih storitev v Evropski uniji in vzpostavitve notranjega trga poštnih storitev.

               (2)

               Direktiva 97/67/ES od držav članic zahteva, da za izvedbo regulativnih nalog iz navedene direktive imenujejo enega ali več nacionalnih regulativnih organov za poštni sektor. Ti nacionalni regulativni organi morajo biti pravno ločeni in operativno neodvisni od izvajalcev poštnih storitev v državah članicah. Države članice, ki ohranijo lastništvo ali nadzor nad izvajalci poštnih storitev, morajo zagotoviti tudi učinkovito strukturno ločitev regulativnih funkcij od dejavnosti, povezanih z lastništvom ali nadzorom.

               (3)

               Odgovornosti in naloge nacionalnih regulativnih organov se med državami članicami občutno razlikujejo.

               (4)

               Direktiva 97/67/ES na določenih področjih dovoljuje prožnost pri uporabi skupnih pravil, upoštevaje nacionalne pogoje. Skladna uporaba zadevnih pravil v vseh državah članicah je ključnega pomena za uspešen razvoj notranjega trga poštnih storitev.

               (5)

               Zato je treba ustanoviti skupino, ki jo sestavljajo nacionalni regulativni organi s področja poštnih storitev ter opredeliti njene naloge in sestavo.

               (6)

               Skupina naj bi služila kot organ za premislek, razpravo in svetovanje Komisiji na področju poštnih storitev. Olajšati bi morala posvetovanja, usklajevanje in sodelovanje med neodvisnimi nacionalnimi regulativnimi organi držav članic ter med temi organi in Komisijo, da se okrepi notranji trg poštnih storitev in zagotovi skladna uporaba Direktive 97/67/ES v vseh državah članicah.

               (7)

               Za člane skupine bi bilo treba določiti pravila o razkrivanju podatkov, brez poseganja v Pravilnik Komisije o varnosti iz Priloge k Sklepu Komisije 2001/844/ES, ESPJ, Euratom (1).

               (8)

               Osebne podatke, povezane s člani skupine, je treba obdelovati v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (2) –

         SKLENILA:
   Člen 1
   Vsebina
   S tem sklepom se ustanovi Evropska skupina regulativnih organov za poštne storitve (v nadaljnjem besedilu: skupina).
   Člen 2
   Naloge
   Naloge skupine so:

               (a)

               svetovati in pomagati Komisiji pri krepitvi notranjega trga poštnih storitev;

               (b)

               svetovati in pomagati Komisiji pri vseh zadevah v zvezi s poštnimi storitvami iz njene pristojnosti;

               (c)

               svetovati in pomagati Komisiji glede razvoja notranjega trga poštnih storitev in skladne uporabe regulativnega okvira za poštne storitve v vseh državah članicah;

               (d)

               že v zgodnji fazi svojega strokovnega dela se v dogovoru s Komisijo na odprt in pregleden način široko posvetovati z udeleženci na trgu, potrošniki in končnimi uporabniki.

         Člen 3
   Članstvo
   1.   Skupino sestavljajo nacionalni regulativni organi s področja poštnih storitev. Te organe, navedene v Prilogi, bodo zastopali njihovi predstojniki, izjemoma pa drugi predstavniki. Vsaka država članica ima enega člana.
   2.   Imena nacionalnih organov se objavijo v registru strokovnih skupin Komisije.
   Člen 4
   Delovanje
   1.   Skupina med svojimi člani izvoli predsednika. Predsednik sklicuje sestanke Skupine v soglasju s Komisijo.
   2.   V dogovoru s službami Komisije se lahko ustanovijo podskupine za proučevanje posebnih vprašanj v okviru nalog in pristojnosti, ki jih določi skupina.
   3.   Neodvisni nacionalni regulativni organi v poštnem sektorju držav evropskega gospodarskega prostora, ki niso države članice, ter držav kandidatk za članstvo v Evropski uniji imajo status opazovalca in so zastopani na ustrezni ravni. Skupina lahko v dogovoru s predstavnikom komisije k sodelovanju na sestankih ad hoc povabi tudi druge strokovnjake in opazovalce.
   4.   Člani strokovnih skupin in njihovi predstavniki ter povabljeni strokovnjaki in opazovalci spoštujejo obveznosti varovanja poslovne skrivnosti iz pogodb in njihovih izvedbenih pravil ter Pravilnik Komisije o varnosti v zvezi z zaščito tajnih podatkov EU iz Priloge k Sklepu Komisije 2001/844/ES, ESPJ, Euratom. Če teh obveznosti ne spoštujejo, lahko Komisija sprejme vse ustrezne ukrepe.
   5.   Skupina in njene podskupine se običajno sestajajo v prostorih Komisije v skladu s postopki in časovnim razporedom, ki jih določi Komisija. Komisija zagotovi administrativne storitve. Sestankov skupine in njenih podskupin se lahko udeležujejo tudi drugi zainteresirani uradniki Komisije.
   6.   Skupina sprejme svoj poslovnik na podlagi standardnega poslovnika, ki ga je sprejela Komisija (3).
   Člen 5
   Stroški sestankov
   1.   Komisija povrne potne stroške in, kadar je to primerno, dnevnice članov, strokovnjakov in opazovalcev, povezane z dejavnostmi skupine, v skladu s pravili Komisije o nadomestilih za zunanje strokovnjake.
   2.   Člani, strokovnjaki in opazovalci za opravljeno delo niso plačani.
   3.   Stroški sestankov se povrnejo v mejah letnega proračuna, ki ga pristojne službe Komisije dodelijo skupini.
   Člen 6
   Letno poročilo
   Skupina predloži Komisiji letno poročilo svojih dejavnosti.
   Člen 7
   Uporaba
   1.   Ta sklep začne veljati na dan objave v Uradnem listu Evropske unije.
   2.   Skupina začne opravljati svoje naloge na dan začetka veljavnosti tega sklepa.

      V Bruslju, 10. avgusta 2010

            Za Komisijo

            Predsednik

         José Manuel BARROSO

      (1)  UL L 317, 3.12.2001, str. 1.

      (2)  UL L 8, 12.1.2001, str. 1.

      (3)  Standardni poslovnik – Priloga III k dokumentu SEC(2005) 1004.

      PRILOGA

         Seznam članov Evropske skupine regulativnih organov za poštne storitve

                  Država

                  Nacionalni regulativni organ

                  Belgique/België

                  Institut belge des services postaux et des télécommunications (IBPT)/Belgisch Instituut voor postdiensten en telecommunicatie (BIPT)

                  България/Bulgaria

                  Комисия за регулиране на съобщенията (КРС)/Communications Regulation Commission (CRC)

                  Česká republika

                  Český telekomunikační úřad (ČTÚ)

                  Danmark

                  Færdselsstyrelsen (FSTYR)

                  Deutschland

                  Bundesnetzagentur für Elektrizität, Gas, Telekommunikation, Post und Eisenbahnen (BNetzA)

                  Eesti

                  Sideamet (SIDEAMET)

                  Ελλάδα/Elláda

                  Εθνική Επιτροπή Τηλεπικοινωνιών και Ταχυδρομείων Hellenic/Telecommunications and Post Commission (EETT)

                  España

                  Commissión Nacional del Sector Postal (CNSP)

                  France

                  Autorité de régulation des communications électroniques et des postes (ARCEP)

                  Ireland

                  Commission for Communications Regulation (ComReg)

                  Κύπρος/Kypros

                  Γραφείο Επιτρόπου Ρυθμίσεως Ηλεκτρονικών Επικοινωνιών και Ταχυδρομείων (ΓΕΡΗΕΤ)/Office of the Commissioner of Electronic Communications and Postal Regulation (OCECPR)

                  Italia

                  Neodvisni nacionalni regulativni organ, ki bo ustanovljen po členu 37(2)(h) Legge 4 giugno 2010, n. 96, Disposizioni per l’adempimento di obblighi derivanti dall’appartenenza dell’Italia alle Comunita’ europee — Legge comunitaria 2009, (GU n. 146 del 25.6.2010 — Suppl. Ordinario n. 138).

                  Latvija

                  Sabiedrisko pakalpojumu regulēšanas komisija (SPRK)

                  Lietuva

                  Ryšių reguliavimo tarnyba (RRT)

                  Luxembourg

                  Institut luxembourgeois de régulation (ILR)

                  Magyarország

                  Nemzeti Hírközlési Hatóság (NHH)

                  Malta

                  L-Awtorità ta’ Malta dwar il-Komunikazzjoni/Malta Communications Authority (MCA)

                  Nederland

                  Onafhankelijke Post en Telecommunicatie Autoriteit (OPTA)

                  Österreich

                  Rundfunk und Telekom Regulierungs-GmbH (RTR)

                  Polska

                  Urząd Komunikacji Elektronicznej (UKE)

                  Portugal

                  Autoridade Nacional de Comunicações (Anacom)

                  România

                  Autoritatea Naționala pentru Administrare si Reglementare in Comunicații (ANCOM)

                  Slovenija

                  Agencija za pošto in elektronske komunikacije Republike Slovenije (APEK)

                  Slovensko

                  Poštový regulačný úrad (PRU)

                  Suomi/Finland

                  Viestintävirasto/Kommunikationsverket (FICORA)

                  Sverige

                  Post- och telestyrelsen (PTS)

                  United Kingdom

                  Postal Services Commission (Postcomm)


24.11.2006           SL                                Uradni list Evropske unije                                           C 287 E/159

                                                                                Sreda, 18. januar 2006

             — ocenjuje status zahtevkov evropskih državljanov, ki niso državljani Združenega kraljestva, in primer-
               nost pravnih sredstev, ki jih zakonodaja Združenega kraljestva in/ali zakonodajo EU zagotavlja imet-
               nikom zavarovalnih polic iz drugih držav članic;

             — predložil predloge, ki jih bo ocenil kot potrebne;

             3. sklene, da bo preiskovalni odbor Parlamentu predstavil vmesno poročilo v roku štirih mesecev po
             začetku delovanja z namenom, da predstavi končno poročilo v roku 12 mesecev po sprejetju tega sklepa;

             4.   sklene, da bo preiskovalni odbor štel 22 poslancev Evropskega parlamenta.

             P6_TA(2006)0012

             Ustanovitev začasnega odbora za preučitev domnev o uporabi evropskih držav
             za prevoz in nezakonito pridržanje ujetnikov s strani ameriške obveščevalne
             agencije CIA

             Sklep Evropskega parlamenta o ustanovitvi začasnega odbora za preučitev domnev o uporabi
             evropskih držav za prevoz in nezakonito pridržanje ujetnikov s strani ameriške obveščevalne
                                                    agencije CIA

             Evropski parlament,

             — ob upoštevanju zavezanosti Evropske unije načelom svobode, demokracije in spoštovanja človekovih
               pravic in temeljnih svoboščin ter vladavini prava, kot je opisano v preambuli Pogodbe o Evropski uniji
               in predvsem v členih 6 in 7 Pogodbe,

             — ob upoštevanju, da je po mnenju Sodišča evropskih skupnosti tudi zaščita človekovih pravic del ustav-
               nega reda Skupnosti,

             — ob upoštevanju, da je zaščita človekovega dostojanstva ena izmed ključnih nalog iz Listine o temeljnih
               pravicah Evropske unije, ki so jo proglasile institucije 7. decembra 2000, in da bi bila ta temeljna vred-
               nota kršena v primeru, da iz katerega koli razloga pride do krutega, nečloveškega ali ponižujočega
               ravnanja z ljudmi z neposredno ali posredno odgovornostjo katere od držav članic ali institucij EU,

             — ob upoštevanju svoje resolucije z dne 15. decembra 2005 o domnevni uporabi evropskih držav za
               prevoz in nezakonito pridržanje ujetnikov s strani ameriške obveščevalne agencije CIA (1), ki predvi-
               deva, upoštevajoč preiskavo, ki poteka na Svetu Evrope, potrebo po ustanovitvi začasnega odbora
               Evropskega parlamenta, ki bo spremljal tako preiskavo, glede na to, da so morebiti vpletene države
               članice EU,

             — ob upoštevanju člena 175 svojega Poslovnika,

             (1) Sprejeta besedila, P6_TA(2005)0529.
 ---pagebreak--- C 287 E/160            SL                               Uradni list Evropske unije                                            24.11.2006

Sreda, 18. januar 2006

              — ob upoštevanju predloga konference predsednikov, ki določa naloge in sestavo začasnega odbora o
                domnevni uporabi ozemlja EU, vključno z državami pristopnicami, kandidatkami in s pridruženimi
                članicami, za prevoz in nezakonito pridržanje ujetnikov s strani ameriške obveščevalne agencije CIA ali
                obveščevalnih agencij tretjih držav,

              1.    sklene, da ustanovi začasni odbor z naslednjimi nalogami:

              a) zbirati in preučiti podatke za dognanje, ali:

                   — so ameriška obveščevalna agencija CIA, drugi ameriški agenti ali obveščevalne agencije tretjih držav
                     izvajali ugrabitve, „izredne izročitve“, pridržanja na skrivnih lokacijah, „incommunicado“ pridržanja,
                     mučenje ali drugo kruto, nečloveško ali ponižujoče ravnanje z ujetniki na ozemlju Evropske unije,
                     vključno z državami pristopnicami ali kandidatkami, ali so to ozemlje uporabili v te namene, npr.
                     za lete;

                   — taka dejanja, ki so se domnevno dogajala na ozemlju Evropske unije v okviru boja proti terorizmu,
                     bi lahko med drugim pomenila kršitev člena 6 Pogodbe o Evropski uniji, členov 2, 3, 5 in 6
                     Evropske konvencije o varstvu človekovih pravicah in temeljnih svoboščin, Listine o temeljnih
                     pravicah, Konvencije Združenih narodov proti mučenju in drugim oblikam krutega, nečloveškega ali
                     ponižujočega ravnanja ali kaznovanja, in sporazumov med EU in ZDA o izročitvah in medsebojni
                     pravni pomoči, kot tudi drugih mednarodnih pogodb in sporazumov, ki so jih sklenili Evropska
                     unija/skupnost in njene države članice, vključno s Severnoatlantsko pogodbo in z njo povezanih
                     sporazumov o statusu oboroženih sil ter Konvencije o mednarodnem civilnem letalstvu;

                   — so med osebami, ki so vpletene ali ki so bile žrtve ugrabitev, „izrednih izročitev“, pridržanj na
                     skrivnih lokacijah, „incommunicado“ pridržanj, mučenja ali drugega krutega, nečloveškega ali poni-
                     žujočega ravnanja na ozemlju Evropske unije ali drugod, tudi državljani Evropske unije ali držav
                     kandidatk oziroma vse druge osebe, ki so upravičene do zaščite ali ki so kako drugače pod pristoj-
                     nostjo EU, držav članic ali držav kandidatk;

                   — so v nezakoniti odvzem prostosti posameznikom, vključno z njihovo ugrabitvijo, izročitvijo,
                     prevozom, pridržanjem ali mučenjem, vpletene ali so pri tem sodelovale tudi države članice, javni
                     uradniki, osebe, ki opravljajo uradne dolžnosti, ali evropske institucije, bodisi s storitvijo ali
                     opustitvijo;

              b) na plenarnem zasedanju predložiti vsako priporočilo, za katerega odbor meni, da je v tem primeru
                 potrebno, predvsem glede političnih, pravnih in upravnih zaključkov, ki jih bo potrebno sprejeti na
                 evropski ravni, kot tudi možnih posledic za odnose EU s tretjimi državami;

              2. sklene, da se bo začasni odbor povezal in kolikor bo mogoče tesno sodeloval s Svetom Evrope in
              njegovim generalnim sekretariatom, parlamentarno skupščino in komisarjem za človekove pravice, visokim
              komisarjem Združenih narodov za človekove pravice kot tudi z nacionalnimi parlamenti;

              3. sklene, da bo začasni odbor v roku štirih mesecev po pričetku delovanja Parlamentu predstavil vmesno
              poročilo z natančnimi predlogi o nadaljevanju svojega dela;

              4.    sklene, da bo začasni odbor štel 46 poslancev Evropskega parlamenta.


title: 2014/470/EU: Sklep Sveta, sprejet v medsebojnem soglasju s predsednikom Komisije, z dne 17. julija 2014 o imenovanju člana Evropske komisije

text:
               18.7.2014

               SL

               Uradni list Evropske unije

               L 212/17

         SKLEP SVETA,
   sprejet v medsebojnem soglasju s predsednikom Komisije,
   z dne 17. julija 2014
   o imenovanju člana Evropske komisije

      (2014/470/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti drugega odstavka člena 246 Pogodbe,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Evropski svet je 9. februarja 2010 sprejel Sklep 2010/80/EU (2) o imenovanju Evropske komisije za obdobje do 31. oktobra 2014.

               (2)

               Predsednik Komisije José Manuel DURÃO BARROSO je v pismu z dne 18. junija 2014 obvestil Svet, da je Antonio TAJANI odstopil s položaja člana Komisije, z učinkom od 30. junija 2014.

               (3)

               V skladu z drugim odstavkom člena 246 Pogodbe o delovanju Evropske unije se mesto, ki se izprazni zaradi odstopa, za preostanek mandata člana zapolni z novim članom z enakim državljanstvom.

               (4)

               Zato bi bilo treba imenovati novega člana Komisije –

         SPREJEL NASLEDNJI SKLEP:
   Člen 1
   Svet v medsebojnem soglasju s predsednikom Komisije Joséjem Manuelom DURÃOM BARROSOM imenuje Ferdinanda NELLIJA FEROCIJA za člana Komisije za preostanek mandata, ki traja do 31. oktobra 2014.
   Člen 2
   Ta sklep začne veljati na dan sprejetja.

      V Bruslju, 17. julija 2014

            Za Svet

            Predsednik

         S. GOZI

      (1)  Mnenje z dne 16. julija 2014 (še ni objavljeno v Uradnem listu).

      (2)  UL L 38, 11.2.2010, str. 7.


title: Sklep Političnega in varnostnega odbora (SZVP) 2015/2298 z dne 26. novembra 2015 o imenovanju poveljnika misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali), in razveljavitvi Sklepa (SZVP) 2015/955 (EUTM Mali/3/2015)

text:
               10.12.2015

               SL

               Uradni list Evropske unije

               L 324/13

         SKLEP POLITIČNEGA IN VARNOSTNEGA ODBORA (SZVP) 2015/2298
   z dne 26. novembra 2015
   o imenovanju poveljnika misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali), in razveljavitvi Sklepa (SZVP) 2015/955 (EUTM Mali/3/2015)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 38 Pogodbe,
   ob upoštevanju Sklepa Sveta 2013/34/SZVP z dne 17. januarja 2013 o vojaški misiji Evropske unije, ki prispeva k usposabljanju malijskih oboroženih sil (EUTM Mali) (1), in zlasti člena 5 Sklepa,
   ob upoštevanju naslednjega:

               (1)

               Svet je na podlagi člena 5(1) Sklepa 2013/34/SZVP pooblastil Politični in varnostni odbor (PVO), da v skladu s členom 38 Pogodbe o Evropski uniji sprejema ustrezne odločitve glede političnega nadzora in strateškega vodenja EUTM Mali, vključno s sklepom o imenovanju naslednjih poveljnikov misije EU.

               (2)

               PVO je 16. junija 2015 sprejel Sklep (SZVP) 2015/955 (2), s katerim je brigadnega generala Franza Xaverja PFRENGLEJA imenoval za poveljnika misije EU za EUTM Mali.

               (3)

               Nemčija je 30. septembra 2015 priporočila, da se za novega poveljnika misije EU za EUTM Mali imenuje brigadni general Werner ALBL, ki zamenja brigadnega generala Franza Xaverja PFRENGLEJA.

               (4)

               Vojaški odbor EU je to priporočilo podprl.

               (5)

               Sklep (SZVP) 2015/955 bi bilo zato treba razveljaviti.

               (6)

               V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

         SPREJEL NASLEDNJI SKLEP:
   Člen 1
   Brigadni general Werner ALBL je z 18. decembrom 2015 imenovan za poveljnika misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali).
   Člen 2
   Sklep (SZVP) 2015/955 se razveljavi.
   Člen 3
   Ta sklep začne veljati 18. decembra 2015.

      V Bruslju, 26. novembra 2015

            Za Politični in varnostni odbor

            Predsednik

         W. STEVENS

      (1)  UL L 14, 18.1.2013, str. 19.

      (2)  Sklep Političnega in varnostnega odbora (SZVP) 2015/955 z dne 16. junija 2015 o imenovanju poveljnika misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali), in razveljavitvi Sklepa EUTM MALI/3/2014 (EUTM MALI/2/2015) (UL L 156, 20.6.2015, str. 20).